Վահրամ Ներսիսյանց

Վահրամ Վրույրի Ներսիսյանց (), հայ տնտեսագետ, ՀՀ պետական և տնտեսական գործիչ։

Կրթություն 
1966 թ. ավարտել է Օրեգոնի համալսարանը (ԱՄՆ) ։
Լրացուցիչ մասնագիտական դասընթացներ է անցել Հարվարդի համալսարանում և Կոռնելի համալսարանում (ԱՄՆ)։

Աշխատանքային գործունեությունը 
1966-1969 թթ. - աշխատել է Նյու Յորքի «Չեյզ Մանհեթեն բանկում» և «Յունիոն Քարբայթ» ձեռնարկությունում։ 
1969-1998 թթ. - աշխատել է Համաշխարհային բանկում։
1970-1990 թթ. - Ասիայի, Աֆրիկայի և Լատինական Ամերիկայի երկրներում իրագործել է տնտեսավարման և կառուցվածքային բարեփոխումների ծրագրեր, աջակցել Հյուսիսամերիկյան ազատ առևտրի գոտու ստեղծմանը։ 
1990-1998 թթ. - աշխատել է ԱՊՀ երկրներում, մասնավորապես ՀՀ-ում՝ աջակցելով անցումային շրջանի բարեփոխումներին և զարգացման խնդիրների լուծմանը։ 
1995-1998 թթ. - ՀՀ-ում Համաշխարհային բանկի ներկայացուցիչ։ 
1998-2010 թթ. - ՀՀ նախագահի գլխավոր խորհրդական տնտեսական հարցերով։
2001-2010 թթ. - Զարգացման հայկական գործակալության խորհրդի փոխնախագահ։
2003-2010 թթ. - ՀՀ վարչապետին կից գործարարությանն աջակցող խորհրդի փոխնախագահ։ 
2003-2010 թթ. - ՀՀ վարչապետին կից տեղեկատվական տեխնոլոգիաների զարգացմանն աջակցող խորհրդի փոխնախագահ։ 
2008 թ. մայիսի 30-ին ՀՀ վարչապետի որոշմամբ նշանակվել է Համաշխարհային բանկի կառավարիչների խորհրդում Հայաստանի Հանրապետության կառավարիչ։
2010 թ. դեկտեմբերի 9-ին ազատվել է Հայաստանի Հանրապետության Նախագահի գլխավոր խորհրդականի պաշտոնից՝ այլ աշխատանքի անցնելու կապակցությամբ։
2010 թ. դեկտեմբերի 9-ին ընտրվել է Համահայկական բանկի Խորհրդի նախագահ և գլխավոր գործադիր տնօրեն։

Պարգևներ և կոչումներ 
ԵՊՏԻ պատվավոր դոկտոր (1995)։ 
Սուրբ Մեսրոպ Մաշտոցի շքանշան (2009)։

Ծանոթագրություններ 

Հայ տնտեսագետներ
1940 ծնունդներ
Թեհրան քաղաքում ծնվածներ
ՀՊՏՀ պատվավոր դոկտորներ
Սուրբ Մեսրոպ Մաշտոցի շքանշանի ասպետներ
Հայ պետական գործիչներ